Smashwords – Skemer oor Aasvoëlkop – a book by Makkie de Beer
Martie Linde het 'n ongewone kinderlewe gehad en uiteindelik saam met haar oupa op 'n plaas in die Waterberge groot geword. Haar "normale lewe" in die stad word onderbreek deur 'n onverwagse oproep van die plaas af. Haar oupa se buurman begin iets wat so byna haar lewe kos. Nie eers in haar wildste drome sou sy kon raai wat in die volgende paar dae met haar gaan gebeur nie. More
'n Jong meisie wat op 'n plaas in die Waterberge groot geword het ontvang 'n onverwagse telefoon oproep! Haar oupa se buurman vra dat sy dringend terugkom plaas toe. Martie Linde het 'n ongewone kinderlewe gehad met 'n verborge vrees dat almal vir wie sy lief word, haar gaan verlaat. In die stad probeer sy hard om 'n "normale lewe" te lei en sluit by die Bergklimklub aan om vriende te ontmoet. Die motorrit plaas toe, neem haar verby soveel bekende landmerke en voer haar gedagtes vêr terug na gebeure uit haar kinderjare. Die naam Werner Grové kom telkens in haar gedagtes op, hy is die buurman wat gebel het, die nuwe eienaar van die buurplaas. Sy wonder wat se tipe man hy is en hoekom sy stem vir haar so bekend klink. Die bietjie opwinding oor haar ontmoeting met die nuwe buurman word telkens vertroebel deur haar grootste vrees wat moontlik binnekort bewaarheid gaan word.
'n Onskuldige en goedbedoelde uitstappie na Aasvoëlkop saam met die nuwe buurman loop liederlik skeef en binne sekondes vind Martie dat haar lewe letterlik aan 'n draadjie hang. Die reddingspoging word 'n wedren teen tyd soos die son agter die reuse kop verdwyn en die grillerige vingers van die duisternis stadig nader kruip na haar toe. Almal op die twee plase span saam in die reddingspoging teen tyd. Gaan Aasvoëlkop nog 'n slagoffer eis of gaan Martie terugveg en bly lewe? Die gebeure van die dag kring weier uit in die Waterberge en kort voor lank beland die saak in 'n hofsaal in Warmbad. 'n Klein plaasgemeenskap word forseer om ernstig na hulleself te kyk en besluite word gemaak wat vir geslagte lank nog 'n invloed sal hê op die mense rondom Aasvoëlkop.
Tags: vultures waterberg plaas boere platteland bergklim aasvoel kinderhuis koshuis troue weeskinders
Review by: Tryn Ras on July 6, 2012 :
Haai tannie Makkie,
Ek het die storie baie geniet veral die stukkie waar die twee hulle rokspante so nat gehuil het. Met die hofsaak het ek gedink daar gaan 'n kinkel in die kabel kom, wat toe nie daar was nie. Daarom wat ek nie 5 sterre toeken nie.
Die mooi fotos van die aasvoels het amper gemaak dat ek tog daardie vyfde ster vir tannie gegee het, dit is pragtig.